Diari Oficial de la Generalitat Valenciana


Sumari del DOGV 6233, del 25-03-2010 (2010/3265)

RESOLUCIÓ de 2 d'abril de 2009, de la Direcció General per al Canvi Climàtic, per la qual s'atorga a l'empresa Productos Florida, SA, l'autorització ambiental integrada per a una instal·lació de fabricació de pinsos compostos ubicada al terme municipal de Vila-real.
--------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6233

Data del DOGV
:   25-03-2010

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2010/3265


Data del document
:   02-04-2009

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Resolució

Descriptors 

:   * empresa privada

RESOLUCIÓ de 2 d'abril de 2009, de la Direcció General per al Canvi Climàtic, per la qual s'atorga a l'empresa Productos Florida, SA, l'autorització ambiental integrada per a una instal·lació de fabricació de pinsos compostos ubicada al terme municipal de Vila-real. [2010/3265]  
Vistos els documents que consten en l'expedient 029/07 IPPC, instruït a instàncies de l'empresa Productos Florida, SA, a fi d'obtenir l'autorització ambiental integrada per a una instal·lació de fabricació de pinsos compostos, s'emet aquesta proposta de resolució de conformitat amb els següents  
Antecedents de fet  
1. Amb data 29 de desembre de 2006 Francisco Roig Monllau, en nom de la mercantil Productos Florida, SA, amb CIF K76471788 i domicili social a la partida Madrigal, finca la Florida, camí de Vora Riu, sense número, de Vila-real (Castelló), presenta en el Registre de l'Ajuntament de Vila-real una sol·licitud d'autorització ambiental integrada per a una instal·lació existent de fabricació de pinsos compostos que se detalla en l'annex I.  
2. Amb data 15 de febrer de 2007 la Conselleria de Territori i Habitatge requereix a l'empresa que complete la documentació presentada inicialment, la qual s'aporta en data 4 de maig de 2007.   
3. Una vegada admesa a tràmit la sol·licitud, la Conselleria remet l'expedient a totes aquelles administracions públiques i òrgans de la Generalitat que han d'intervenir en la resolució de l'autorització ambiental integrada, a fi que informen sobre la suficiència de la documentació que acompanya la sol·licitud.  
4. Amb data 27 de juny de 2007 l'empresa presenta l'informe de compatibilitat urbanística favorable emés per l'Ajuntament de Vila-real amb data 3 de maig de 2007.  
5. Amb data 14 de setembre de 2007 la Conselleria de Medi Ambient, Aigua, Urbanisme i Habitatge requereix a l'empresa que presente documentació complementària, la qual es lliura amb data 7 de novembre de 2007.  
6. Amb data 28 de novembre de 2007 es rep l'informe del Servei de Producció i Sanitat Animal de la Conselleria d'Agricultura, Pesca i Alimentació.  
7. Amb data 4 de febrer de 2008 se sotmet a informació pública l'expedient de referència, durant un període de 30 dies hàbils, d'acord amb el que estableix l'article 28 de la Llei 2/2006, de 5 de maig, de prevenció de la contaminació i qualitat ambiental, i es publica l'anunci corresponent en el Diari Oficial de la Comunitat Valenciana (núm. 5695).  
Durant el període d'informació pública no es presenten al·legacions al projecte, ni en aquesta Conselleria ni a l'Ajuntament de Vila-real, i així consta en l'expedient el certificat de la informació pública.  
8. Una vegada transcorregut el termini d'informació pública se sol·licita un nou informe a totes aquelles administracions públiques i òrgans de la Generalitat que han d'intervenir en la resolució de l'autorització ambiental integrada sobre l'adequació del projecte a tots aquells aspectes que siguen de la seua competència.  
9. Amb data 2 de juny de 2008 s'incorpora a l'expedient l'informe emés per l'Ajuntament de Vila-real, en el qual manifesta l'adequació de l'activitat sobre els aspectes de la seua competència.  
10. Amb data 23 de desembre de 2008 s'incorpora a l'expedient l'informe emés per la Confederació Hidrogràfica del Xúquer, segons el que disposa l'article 19 de la Llei 16/2002, pel qual s'autoritza l'abocament d'aigües residuals al terreny al terme municipal de Vila-real (Castelló), supeditat a unes condicions.  
Així mateix, s'han incorporat a l'expedient els informes del Servei de Residus Industrials, del Servei de Residus Urbans i del Servei de Protecció de l'Ambient Atmosfèric tant en matèria d'emissions com d'acústica.  
11. Amb data 8 de gener de 2009 s'incorpora a l'expedient la sol·licitud de modificació presentada per l'empresa, per la qual es projecta la instal·lació d'una planta d'emmagatzematge i gasificació de gas natural liquat a fi de substituir els combustibles existents per altres de menys contaminants, la qual es va remetre a l'Ajuntament i al Servei de Protecció de l'Ambient Atmosfèric perquè n'emeteren un informe, segons les seues competències.  
12. En data 4 de febrer de 2009 es rep un informe del Servei de Protecció de l'Ambient Atmosfèric, mitjançant el qual es requeix documentació addicional en matèria de contaminació acústica, la qual es remet al promotor en data 24 de febrer de 2009.  
13. Amb data 26 de febrer de 2008 s'incorpora a l'expedient l'informe emés per l'Ajuntament de Vila-real, sobre l'adequació de l'activitat als aspectes de la seua competència.  
14. Amb data 25 de març de 2009 es fa el tràmit d'audiència a l'interessat.   
15. Amb data 31 de març de 2009 la Comissió d'Anàlisi Ambiental Integrada celebra una sessió ordinària i aprova la proposta de resolució de l'expedient 029/07 IPPC de sol·licitud d'autorització ambiental integrada, promoguda per Productos Florida, SA.  
Als fets anteriors són aplicables els següents  
Fonaments de dret  
1. D'acord amb l'article 6 de la Llei 2/2006, de 5 de maig, de prevenció de la contaminació i qualitat ambiental, per la qual es desplega en l'àmbit de la Comunitat Valenciana la Llei 16/2002, de prevenció i control integrats de la contaminació, les activitats que apareixen en l'annex I d'aquesta llei estan subjectes a autorització ambiental integrada.  
La instal·lació de referència està inclosa en l'epígraf 9.1.b.2 de l'annex I de la Llei 2/2006.   
2. L'expedient s'ha tramitat segons el que preveuen els articles 27 i següents de la Llei 2/2006, de 5 de maig, de prevenció de la contaminació i qualitat ambiental, desplegada pel Decret 127/2006, de 5 de maig, del Consell de la Generalitat Valenciana.  
3. A la Comunitat Valenciana l'òrgan competent per a atorgar l'autorització ambiental integrada és la Conselleria de Medi Ambient, Aigua, Urbanisme i Habitatge, d'acord amb l'article 3.h de la Llei 16/2002 i el Decret 7/2007, de 28 de juny, del President de la Generalitat Valenciana, pel qual es determinen les conselleries en què s'organitza l'administració de la Generalitat.  
D'altra banda, de conformitat amb l'article 18 del Decret 131/2007, de 27 de juliol, del Consell, pel qual s'aprova el Reglament orgànic i funcional de la Conselleria de Medi Ambient, Aigua, Urbanisme i Habitatge, correspon a la Direcció General per al Canvi Climàtic exercir les competències en matèria de control integrat de la contaminació.  
En vista d'aquests antecedents, a proposta del Servei de Control Integrat de la Contaminació, amb el vistiplau del cap de l'Àrea de Qualitat Ambiental, resolc:  
Primer  
Concedir a Productos Florida, SA l'autorització ambiental integrada per a una instal·lació de fabricació de pinsos compostos ubicada a la partida Madrigal, finca la Florida, camí de Vora Riu, sense número, de Vila-real (Castelló), d'acord amb el projecte de sol·licitud d'autorització ambiental integrada, de març de 2007, subscrit per Pilar Font Canós, la qual queda inscrita en el Registre General d'Instal·lacions IPPC de la Comunitat Valenciana amb el número 386-09/AAI/CV, condicionada al compliment dels requisits següents:  
1. Emissions atmosfèriques  
1.1. Valores límit d'emissió  
S'inclouen en aquesta autorització els focus d'emissió següents:  
  
Els valors límit d'emissió de contaminants en corrents d'aspiració (focus 3, 4 i 5) són els següents:  
  
Els valors límit d'emissió de contaminants en calderes (focus 1 i 2) que utilitzen gas natural són els següents, aplicables a millors tècniques disponibles:  
  
(1) Queden exclosos del mesurament d'emissió de partícules els focus que utilitzen com a combustible gas natural o propà, que en el control de la posada en marxa de la instal·lació, en condicions habituals de funcionament i sense utilitzar cap tipus de depuració, hagen obtingut una emissió inferior a 10 mg/Nm³ de partícules.  
1.2. Control de les emissions  
La periodicitat mínima de control de les emissions en els focus canalitzats per part d'una entitat col·laboradora en matèria de qualitat ambiental en cada focus és la següent, segons el cabal emés:  
  
Les condicions de presa de mostres i expressió de resultats que s'han de complir són les següents:  
a) Punts de presa de mostra. Els focus canalitzats han de tenir la situació, la disposició, la dimensió i els accessos corresponents d'acord amb l'Ordre de 18 d'octubre de 1976, sobre prevenció i correcció de la contaminació atmosfèrica d'origen industrial. En particular, les característiques i la distribució dels focus emissors a l'atmosfera han de garantir una correcta dispersió dels contaminants emesos. Més concretament, la seua alçària no sols ha de complir el que estableix l'Ordre de 18 d'octubre de 1976, sinó que es recomana que siga tal que, en una distància equivalent a deu vegades l'alçària del punt d'emissió d'un focus, no hi haja altres estructures d'alçària superior a la del mateix focus menys dos metres, que produïsquen un apantallament que dificulte la dispersió i justifique tècnicament la influència de l'efecte down-wash (turbulència o rebuf).  
b) Preferiblement, la temperatura dels gasos en el punt de mostratge ha de ser inferior als 200 ºC.  
c) Els mesuraments s'han de fer en condicions normals de funcionament de les instal·lacions, registrant els paràmetres que les determinen, i han de cobrir totes les tipologies o grups de productes diferents que es fabriquen en cada instal·lació.  
d) Les concentracions mesurades han d'estar referides sempre a condicions normals de pressió i temperatura (101,3 kPa i 273,16 K), i per als gasos de combustió en base seca i un contingut d'oxigen del 15% de O2.  
2. Soroll  
Respecte al nivell de sorolls transmesos a l'exterior, cal complir el que estableixen la Llei 7/2002, de 3 de desembre, de la Generalitat Valenciana, de protecció contra la contaminació acústica, i el Decret 266/2004, de 3 de desembre, del Consell de la Generalitat, pel qual es fixen normes de prevenció i correcció de la contaminació acústica en relació amb activitats, instal·lacions, edificacions, obres i serveis.   
En particular, s'han de complir els límits sonors externs establits per a zones d'ús industrial, que són els següents:  
  
En el termini de tres mesos a partir de l'autorització caldrà presentar una auditoria acústica per a comprovar que amb la modificació de la instal·lació no se superen aquests límits.  
Posteriorment, cada cinc anys s'ha de fer una auditoria acústica a fi de comprovar que no se superen els nivells sonors en els punts on se situa el receptor més pròxim, és a dir, al perímetre de la instal·lació. Aquesta auditoria l'ha de fer una entitat col·laboradora en matèria de contaminació acústica, d'acord amb el Decret 229/2004, de 15 d'octubre, del Consell de la Generalitat, pel qual s'estableixen les funcions de les entitats col·laboradores en matèria de qualitat ambiental i se'n crea i regula el registre.  
El titular ha de disposar del llibre de control, que ha d'estar constituït pels certificats dels resultats obtinguts de les auditories acústiques i els corresponents informes complets.  
3. Abocaments  
S'autoritza Productos Florida, SA per a l'abocament al terreny de les aigües residuals generades per l'activitat que exerceix al terme municipal del Vila-real (Castelló), supeditat a les prescripcions tècniques i el condicionat que es detallen tot seguit.  
Aquest condicionat serà causa de revisió o revocació en els casos següents:  
Revisió  
D'acord amb l'article 104 del Text refós de la llei d'aigües (Reial decret legislatiu 1/2001, de 20 de juliol), l'organisme de conca pot revisar l'informe preceptiu i vinculant sobre l'autorització d'abocaments d'aigües residuals al domini públic hidràulic avaluat per aquest en el marc de la Llei 16/2002, de prevenció i control integrats de la contaminació, en aplicació de l'article 19 en els casos següents:  
a) Quan sobrevinguen circumstàncies que, si s'hagueren produït anteriorment, haurien justificat la denegació o l'atorgament en termes diferents.  
b) Quan es produïsca una millora en les característiques de l'abocament o una variació en el volum, i així ho sol·licite l'interessat.  
c) Per a adequar l'abocament a les normes de qualitat ambiental corresponents al medi receptor previstes en el respectiu pla hidrològic de conca o, si no, a les normes d'emissió i de qualitat ambiental que es dicten amb caràcter general.  
En casos excepcionals, per raons de sequera o en situacions hidrològiques extremes, els organismes de conca podran modificar les condicions d'abocament d'acord amb el que preveu l'article 19 de la Llei 16/2002, de prevenció i control integrats de la contaminació, a fi de garantir els objectius de qualitat.  
La modificació del condicionat no donarà dret a indemnització.  
Revocació  
Podran ser causa de revocació els casos d'incompliment d'alguna de les condicions d'aquesta autorització.  
  
\* \* \* \* \* \* \* \* \* \* \*   
  
Quan es comprove, bé per l'autoritat ambiental que atorga l'autorització ambiental integrada o per la Confederació Hidrogràfica del Xúquer, que el titular incompleix el condicionat relatiu a l'abocament d'aigües residuals al domini públic hidràulic que estableix l'autorització ambiental integrada, la Confederació Hidrogràfica del Xúquer podrà proposar a l'autoritat ambiental iniciar la revocació del condicionat d'abocament, sense que aquesta revocació done dret a indemnització, aplicant així mateix al titular l'article 105 del Text refós de la llei d'aigües (Reial decret legislatiu 1/2001, de 20 de juliol).  
Primer: origen de les aigües residuals  
Segon: instal·lacions de depuració i evacuació  
2.1. Les instal·lacions de depuració i evacuació s'han d'ajustar a la documentació que consta en l'expedient de referència 1975VI0093.  
2.2. La documentació tècnica esmentada exposa un tractament consistent en:  
a) Pretractament: reixa i desbast.  
b) Tractament biològic: aeració prolongada on es produeix el tractament biològic i decantació secundària.  
c) Recirculació de llots: el llot sedimentat en el decantador es recircula al recinte d'aeració.  
2.3. El titular de l'autorització està obligat a mantenir els col·lectors i les instal·lacions de depuració en perfecte estat de funcionament, i ha de designar una persona encarregada d'aquestes obligacions, a la qual ha de subministrar normes escrites i mitjans necessaris per a l'atenció i el funcionament de les instal·lacions.  
2.4. Les modificacions de detall que es pretenguen introduir per a millorar el projecte, tant en el tractament de l'efluent residual com en l'obres i instal·lacions descrites en el projecte, han de ser sotmeses a l'aprovació de la Confederació Hidrogràfica del Xúquer abans d'executar-les; amb aquest fi, han de remetre a la Conselleria de Medi Ambient, Aigua, Urbanisme i Habitatge el certificat de la direcció de les obres en què se n'indiquen la data d'inici i terminació, la posada en servei i les possibles modificacions efectuades en el projecte que consta en l'expedient en el termini màxim d'un mes comptador a partir dels dies següents al seu inici i terminació. Aquesta Conselleria remetrà la citada documentació a l'organisme de conca.  
2.5. El beneficiari d'aquesta autorització ha de disposar preceptivament de les llicències que hagen d'atorgar els organismes corresponents per a l'execució de les obres.  
2.6. Si les instal·lacions de depuració no estan executades, el titular d'aquesta autorització està obligat a comunicar a la Conselleria de Medi Ambient, Aigua, Urbanisme i Habitatge la finalització de les obres per tal que la Confederació Hidrogràfica del Xúquer alce l'acta de reconeixement final de les obres i instal·lacions de depuració, i presentar davant aquesta Conselleria, en el termini d'un mes des de la posada en marxa, la primera declaració analítica que demostre el compliment dels límits i condicions de l'abocament, realitzat per una entitat col·laboradora del Ministeri de Medi Ambient, i Medi Rural i Marí. Aquesta documentació també s'ha de remetre a la Confederació Hidrogràfica del Xúquer.  
  
\* \* \* \* \* \* \* \* \*  
  
  
\* \* \* \* \* \* \* \* \* \* \* \*  
  
Tercer: localització del punt d'abocament  
Quart: característiques, límits qualitatius i quantitatius de l'abocament  
Els objectius de qualitat de les aigües es fixen en funció dels seus usos posteriors; en aquest cas l'abocament es fa indirectament a les aigües subterrànies de la unitat hidrogeològica 8.12 Plana de Castelló, l'ús de les quals és fonamentalment el reg i l'abastiment, per la qual cosa els seus objectius de qualitat són els corresponents a les aigües destinades a la producció d'aigua potable i a les aigües destinades a reg.  
Per a l'establiment dels objectius de qualitat s'ha tingut en compte el que disposa el Reial decret 927/1988, de 29 de juliol, pel qual s'aprova el Reglament de l'administració pública de l'aigua i de la planificació hidrològica.  
D'altra banda, la zona geogràfica on se situa l'abocament està qualificada com a zona vulnerable en virtut del Decret 13/2000, de 25 de gener, del Govern valencià, pel qual es designen, en l'àmbit de la Comunitat Valenciana, determinats municipis com a zones vulnerables a la contaminació de les aigües per nitrats procedents de fonts agràries.  
4.1. Les característiques quantitatives de l'abocament són les següents:  
4.2. La composició de les aigües de l'efluent residual que s'autoritza a abocar en cap cas ha de superar els límit d'emissió (VLE) que es fixen en la taula següent, i està terminantment prohibit abocar aigües residuals amb uns paràmetres que superen els valors reflectits en la taula següent:  
  
4.3. Està terminantment prohibida l'existència en l'aigua de l'abocament de continguts detectables de qualsevol altre paràmetre que no figure en la taula anterior, fonamentalment la presència de les substàncies reflectides en les relacions I i II de l'annex III del Reial decret 606/2003, de 23 de maig, que modifica parcialment el Reial decret 849/1986, d'11 d'abril, pel qual s'aprova el Reglament del domini públic hidràulic.  
Cinqué: establiment dels programes de reducció de la contaminació  
Una vegada analitzada la documentació aportada i tenint en compte les característiques qualitatives de l'abocament i els valors límit d'emissió establits en aquesta autorització, no es considera necessària la presentació de cap programa de reducció de la contaminació sempre que l'abocament complisca els valors límit d'emissió fixats en l'autorització.  
Sisé: elements de control de les instal·lacions de depuració i els sistemes de mesurament de cabal i de la presa de mostres  
6.1. Elements de control de les instal·lacions de depuració  
El punt de control ha de tenir fàcil accés i ha d'estar disposat de manera que tant les inspeccions com les preses de mostres es puguen efectuar en qualsevol moment, independentment de la presència o disponibilitat del titular de l'abocament.  
6.2. Sistemes de mesurament de cabal i presa de mostres  
A fi de fer controls i prendre mostres de les aigües residuals tractades, d'acord amb l'article 55.4 del Reial decret legislatiu 1/2001, de 20 de juliol, pel qual s'aprova el text refós de la Llei d'aigües, cada punt d'abocament ha de disposar de mesurador de cabal continu amb funció totalitzadora de volum d'abocament anual i arqueta de presa de mostres que tinga fàcil accessibilitat de manera que tant les inspeccions com les preses de mostres es puguen efectuar en qualsevol moment, independentment de la presència o disponibilitat del titular de l'abocament.  
En aplicació de la disposició addicional dotze de la Llei 10/2001, de 5 de juliol, del Pla hidrològic nacional, el titular ha de presentar a la Conselleria de Medi Ambient, Aigua, Urbanisme i Habitatge les característiques tècniques i el punt d'ubicació de l'esmentat mesurador de cabal, la qual ha de remetre aquesta documentació a l'organisme de conca.  
6.3. Periodicitat amb què és obligatori analitzar i acreditar els paràmetres i condicions de l'abocament:  
A l'efecte de comprovació del compliment dels valors límit d'emissió, el titular està obligat a dur a terme un programa d'autocontrol de qualitat de l'abocament, en el qual es preveja, almenys, la realització de quatre (4) anàlisis cada any. Les anàlisis les ha de fer un laboratori inscrit en el Registre Especial d'Entitats Col·laboradores de l'administració Hidràulica, d'acord amb l'Ordre MAM/985/2006, de 23 de març de 2006, i les despeses derivades de l'exercici de l'esmentat autocontrol de qualitat seran a càrrec del beneficiari d'aquesta autorització.  
Els resultats analítics de les mostres preses s'han de remetre trimestralment, i anualment, dins del primer trimestre de cada any, s'ha de fer una declaració de les incidències de l'explotació del sistema de tractament i dels resultats obtinguts per a la millora de l'abocament, el seu volum anual i el resum dels resultats analítics remesos. Aquesta documentació s'ha de remetre a la Conselleria de Medi Ambient, Aigua, Urbanisme i Habitatge que, amb la mateixa periodicitat, l'ha de remetre al Servei d'Abocaments de la Confederació Hidrogràfica del Xúquer.  
Seté: actuacions i mesures en casos d'emergència  
En els casos de fugues o danys procedents d'abocaments, el titular de l'autorització està obligat a posar en pràctica, immediatament, les actuacions i mesures necessàries perquè els danys que es produïsquen siguen mínims, i preservar, en tot cas, la vida i la integritat de les persones, com també els béns de tercers i l'entorn natural.  
En casos d'emergència, el titular de l'autorització està igualment obligat a informar la Conselleria de Medi Ambient, Aigua, Urbanisme i Habitatge i la Confederació Hidrogràfica del Xúquer de manera immediata de la situació creada per aquesta, i també de les mesures adoptades per a pal·liar-ne els efectes, sense perjudici de la imputació de danys al domini públic hidràulic que siga procedent. Així mateix, s'ha d'informar Protecció Civil i els òrgans autonòmics implicats.  
Qualsevol anomalia en les instal·lacions de depuració d'aigües residuals que origine un abocament que supere els límits autoritzats s'ha de comunicar per escrit immediatament a la Conselleria de Medi Ambient, Aigua, Urbanisme i Habitatge i a aquest organisme de conca, i simultàniament s'hauran d'adoptar les mesures necessàries per a corregir-la el més prompte possible.  
Huité: incompliment d'aquest condicionat  
Quan la Confederació Hidrogràfica del Xúquer comprove que el titular incompleix alguna de les condicions d'aquest condicionat, pot, sense perjudici de la corresponent indemnització per danys causats al domini públic hidràulic, incoar un procediment sancionador per infracció tipificada en la lletra c) de l'article 116.3 del Reial decret legislatiu 1/2001, de 20 de juliol, pel qual s'aprova el text refós de la Llei d'aigües, i iniciar, d'acord amb l'article 105 de l'esmentada llei, la revocació d'aquesta autorització d'abocament.  
Nové: termini de vigència  
El termini de vigència d'aquesta autorització és de quatre anys comptadors a partir de la data de la resolució de l'autorització ambiental integrada.  
L'organisme de conca pot revisar aquest condicionat en l'esmentat termini. Si de la revisió resulten modificacions, s'hauran d'incorporar a l'autorització ambiental integrada.  
La revisió proposada té com a objectiu comprovar que l'abocament no siga causa d'incompliment de les normes de qualitat ambiental.  
Deu: import del cànon de control d'abocament  
D'acord amb el que disposa l'article 113 del text refós de la Llei d'aigües (Reial decret legislatiu 1/2001, de 20 de juliol), els abocaments al domini públic hidràulic estan gravats amb una taxa denominada cànon de control d'abocaments l'import anual en euros de la qual, d'acord amb l'article 291 i següents del Reglament del domini públic hidràulic, és el resultat d'aplicar la fórmula següent:  
Cànon de control d'abocaments = Volum × preu bàsic × K2 × K3 × K4  
On,  
K2 és un coeficient que depén de les característiques de l'abocament, que en aquest cas és 1,18, ja que és un abocament industrial classe 3.  
K3 és un coeficient que depén del grau de contaminació de l'abocament, i és igual a 0,5 sempre que les anàlisis de l'abocament demostren que no se superen els valors límit d'emissió que conté aquesta autorització. Si per qualsevol circumstància se superen aquests valors, K3 serà igual a 2,5.  
K4 és un coeficient que depén de la qualitat ambiental del medi receptor, que en aquest cas és 1,25, ja que és un abocament en zona de categoria I (abocaments que poden afectar les aigües subterrànies).  
Volum és el volum anual de l'abocament autoritzat expressat en m³, que en aquest cas és 16.240 m³.  
Preu bàsic és el preu per m³ d'abocament, que en aquest cas és 0,03823 € ja que és un abocament d'aigua residual industrial.  
  
\* \* \* \* \* \* \* \* \* \* \* \*  
  
D'acord amb el que s'ha exposat, s'ha calculat l'import anual del cànon de control d'abocament que el beneficiari d'aquesta autorització estarà obligat a abonar a la Confederació Hidrogràfica del Xúquer i que ascendeix a tres-cents cinquanta-nou euros amb noranta-un cèntims (359,91 €).  
El cànon de control d'abocament es meritarà el 31 de desembre de cada any, i es liquidarà durant el primer trimestre de cada any el cànon de l'any anterior, coincidint així el període impositiu amb l'any natural, excepte en l'exercici en què es produïsca l'autorització de l'abocament o el seu cessament, i en aquest cas el cànon s'ha de calcular proporcionalment al nombre de dies de vigència de l'autorització o al nombre de dies naturals del període durant el qual es va efectuar l'abocament, si aquest és superior.  
Onze: altres condicions  
11.1. La inspecció i la vigilància de les obres i el control i inspecció del tractament de les aigües residuals els farà la Confederació Hidrogràfica del Xúquer, i el titular de l'abocament ha de prestar, en tot moment, l'ajuda corresponent al personal autoritzat per aquest organisme per a la presa de dades i qualsevol tipus de mostres que, en l'exercici de les seues funcions, es consideren necessàries, i les remuneracions i despeses que s'originen per aquests conceptes seran a càrrec del beneficiari, d'acord amb el que estableixen les disposicions vigents. Si el funcionament de les instal·lacions de depuració no és correcte, podran imposar-se les correccions oportunes per a aconseguir una depuració eficient.  
11.2. Aquest condicionat d'abocament s'atorga sense perjudici de tercer, salvaguardant el dret de propietat i d'aprofitament dels recursos hidràulics del corrent on s'aboca, com també les condicions sanitàries i de medi ambient de l'entorn natural, amb obligació, a càrrec del titular de l'autorització, d'executar les obres necessàries per a conservar o substituir les servituds existents.  
11.3. Els llots generats en el tractament han de ser extrets periòdicament i eliminats de forma adequada, bé a través d'una planta de compostatge, tractant-los adequadament per a l'ús posterior en agricultura, d'acord amb el que estableix el Reial decret 1310/1990, o bé retirant-los a un abocador controlat.  
11.4. El titular d'aquesta autorització està obligat a canviar el punt d'abocament a requeriment de la Confederació Hidrogràfica del Xúquer, la qual li indicarà prèviament, si escau, el nou punt d'abocament. Els costos del canvi del punt d'abocament seran a càrrec del titular de l'abocament.  
11.5. La Confederació Hidrogràfica del Xúquer es reserva el dret a fer totes les anàlisis de control que considere oportunes, i les despeses inherents seran a càrrec seu, quan les característiques de l'efluent residual complisquen les condicions d'aquesta autorització, i els costos seran a càrrec del beneficiari en cas contrari.  
11.6. Qualsevol modificació de les característiques de l'autorització que s'expedeix requerirà l'autorització prèvia administrativa de la confederació hidrogràfica  
11.7. Aquest condicionat no suposa ni exclou les que puguen ser necessàries d'altres organismes de l'administració central, local o autonòmica, de l'obtenció de les quals no està eximit el beneficiari.  
11.8. D'acord amb el que disposen l'article 30 i la disposició final primera de la Llei 16/2002, de prevenció i control integrats de la contaminació, el marc competencial establit amb aquesta autorització ambiental integrada no altera les competències que la Confederació Hidrogràfica del Xúquer té atribuïdes en relació amb el control, la inspecció i la vigilància del domini públic hidràulic, ni en particular la potestat sancionadora.  
11.9. Es recorda que, d'acord amb l'article 100 del text refós de la Llei d'aigües (Reial decret legislatiu 1/2001, de 20 de juliol), «està prohibit, amb caràcter general, l'abocament directe o indirecte d'aigües i de productes residuals susceptibles de contaminar les aigües continentals o qualsevol altre element del domini públic hidràulic, llevat que es dispose de l'autorització administrativa prèvia», i s'incoarà, si escau, un expedient sancionador per infracció tipificada en la lletra f) de l'article 116.3 de l'esmentada llei.  
11.10. Les instal·lacions s'han de mantenir netes, lliures de qualsevol tipus de residus, en particular de restes de greixos i olis, i sense aplecs a la intempèrie, de manera que no es puga produir la contaminació de les aigües pluvials, les quals han de ser recollides i eliminades per sistemes que asseguren la inalterabilitat de les seues característiques qualitatives i la innocuïtat del seu abocament al domini públic hidràulic, si escau.  
4. Protecció del sòl i de les aigües subterrànies  
Està prohibit l'abocament a qualsevol llit, sòl o subsòl que puga deteriorar la qualitat de les aigües, sense tenir l'autorització de la Confederació Hidrogràfica del Xúquer.  
No es poden fer pous, rases, galeries o qualsevol altre dispositiu destinat a facilitar l'absorció de les aigües residuals pel terreny.  
Cal ajustar-se al que disposa el Reial decret 9/2005, de 14 de gener, pel qual s'estableix la relació d'activitats potencialment contaminants del sòl i els criteris i estàndards per a la declaració de sòls contaminats.  
En aquest sentit, l'empresa ha formalitzat l'informe preliminar de situació del sòl, d'acord amb el que estableix l'article 3.1 del Reial decret 9/2005, sense perjudici que posteriorment es puguen requerir al titular de l'activitat informes complementaris o periòdics més detallats, tal com preveuen els punts 3 i 4 (ampliació i clausura de l'activitat) de l'article 3 de l'esmentat reial decret.  
Així mateix, el titular de l'activitat està obligat a complir el que disposa el punt 5 de l'article 3 del Reial decret 9/2005, en el cas que a l'emplaçament anara a exercir-se una activitat diferent de l'actual o canviara l'ús del sòl, i també el que estableix l'article 8 del mateix reial decret, referit a la publicitat registral.  
Pel que fa al depòsit soterrat de fueloil existent des de 1990, s'accepta el compromís de l'empresa d'anul·lar-lo i inertitzar-lo, per a la qual cosa ha de dur a terme un pla d'acció per a l'extracció de residus i neteja. Per a això, cal ajustar-se al que disposa el Reial decret 1416/2006, d'1 de desembre, pel qual s'aprova la Instrucció tècnica complementària MI-IP 06. Procediment per a deixar fora de servei els tancs d'emmagatzematge de productes petrolífers líquids, i per a anul·lar-lo s'han de seguir les directrius tècniques de l'annex I i aportar la documentació acreditativa.  
5. Residus  
L'activitat està subjecta als requisits que estableixen la Llei 10/1998, de 21 d'abril, de residus; la Llei 10/2000, de 12 de desembre, de residus de la Comunitat Valenciana, i el Reial decret 833/1988, de 20 de juliol, sobre el Reglament per a l'execució de la Llei 20/1986, modificat pel Reial decret 952/1997.  
La gestió de subproductes animals (animals morts i deixalles d'origen animal) s'efectuarà d'acord amb les normes que estableixen el Reglament CE 1774/2002 i el Reial decret 1429/2003, de 21 de novembre de 2003, pel qual es regulen les condicions d'aplicació de l'esmentat reglament.  
5.1. Producció de residus  
S'autoritza la producció dels residus següents, sempre que la seua capacitat de generació anual siga de l'ordre de magnitud que es detalla   
  
\* \* \* \* \* \* \* \* \* \* \*  
  
a continuació i la producció de producte acabat a les instal·lacions del centre productiu siga el que es detalla en l'annex I.  
Aquest centre productiu està inscrit en el Registre de Productors de Residus Perillosos de la Comunitat Valenciana.  
Així mateix, es projecta generar els residus no perillosos següents:  
  
\* \* \* \* \* \* \* \* \* \* \* \* \*  
  
L'empresa ha de disposar dels documents d'acceptació de tots els residus produïts, perillosos i no perillosos, emesos per un gestor autoritzat. Aquests documents han de ser originals (o còpies compulsades), han d'estar segellats pel gestor i han d'estar vigents  
5.2. Control de residus  
Els residus es poden emmagatzemar durant un període igual o inferior a sis mesos, en el cas que siguen perillosos, i en el cas de residus no perillosos es poden emmagatzemar durant un període d'un any, quan la destinació final siga l'eliminació, i de dos anys, quan la destinació final siga la valorització, i una vegada transcorregut aquest període han de ser entregats a un gestor autoritzat. Aquest emmagatzematge temporal de residus perillosos s'ha de fer segregat per tipus de residus, ha d'estar convenientment senyalitzat i ha de fer-se en un lloc cobert, amb sòl impermeable i sistemes de recollida de vessaments accidentals, com ara una arqueta cega no connectada a la xarxa de clavegueram i safates de recollida. Així mateix, la zona d'emmagatzematge ha d'estar inclosa en el sistema general de protecció contra incendis de la indústria.  
Per a l'emmagatzematge de residus líquids o que pel seu alt contingut líquid puguen generar abocaments, cal disposar de cubetes o recipients de recollida de possibles vessaments, que han de tenir com a mínim el volum de l'envàs més gran o el 10% del total (la més gran d'ambdues quantitats). Les cubetes han de ser individuals per a cada tipus de residus la mescla dels quals, en cas de vessament, implique un augment de la perillositat o en dificulte la gestió.  
Per a la recollida de possibles fugues o vessaments accidentals de líquids, tant de residus com de matèries primeres, cal disposar de material absorbent no inflamable en quantitat suficient per a aquesta finalitat. L'absorbent, una vegada contaminat, s'ha de gestionar com a residu perillós o no perillós, segons corresponga.  
L'envasament i l'etiquetatge dels residus s'ha de fer d'acord amb el que estableixen els articles 13 i 14 del Reial decret 833/1988, Reglament de residus tòxics i perillosos. Així mateix, cal disposar d'un registre on conste la quantitat, la naturalesa, la identificació, l'origen i la data de generació i l'entrega a un gestor autoritzat, com també el número de document de control i seguiment utilitzat, si escau, i el gestor a qui s'entrega el residu.  
Els residus perillosos i els no perillosos s'han d'entregar a gestors que tinguen l'autorització administrativa corresponent per a gestionar-los.  
Cada quatre anys s'ha d'elaborar un pla de prevenció i reducció de residus, que s'ha de presentar a la Direcció General per al Canvi Climàtic.  
Qualsevol modificació relacionada amb la producció de residus perillosos que implique un canvi en la caracterització, producció de nous residus i/o canvis significatius en les quantitats habituals generades que puguen alterar el que estableixen aquestes condicions ha de ser comunicada.  
Els requisits que estableix la legislació vigent en matèria d'envasos i residus d'envasos, i de manera especial el que estableix el Reial decret 782/1998, de 30 d'abril, pel qual s'aprova el Reglament per al desplegament de la Llei 11/1997, d'envasos i residus d'envasos, no queden derogats per la Llei 16/2002, per la qual cosa la concessió de l'autorització ambiental integrada no eximeix del seu compliment.  
La manipulació i gestió dels residus que contenen amiant s'ha de fer d'acord amb el Reial decret 396/2006, de 31 de març, pel qual s'estableixen les disposicions mínimes de seguretat i salut aplicables als treballs amb risc d'exposició a l'amiant i l'apartat 2.3.3 de l'annex de la Decisió 2003/33/CE.   
L'emmagatzematge dels residus que contenen amiant s'ha de fer de manera que s'evite l'alliberament de fibres d'asbest. Cal evitar la ruptura de plaques de fibrociment amb amiant, com també qualsevol trituració d'aquest tipus de residu. Igual que amb la resta de residus perillosos, cal fer el control dels documents de control i seguiment preceptius, codificant el residu d'acord amb l'annex I del Reial decret 833/1988 i registrant-ne la ubicació exacta en l'abocador de destinació.  
6. Mesures que cal adoptar en situacions diferents de les normals que puguen afectar el medi ambient  
S'han de prendre totes les mesures necessàries perquè quede garantida la protecció del medi ambient i la salut de les persones davant de qualsevol situació fora de la normalitat pel que fa al funcionament de les instal·lacions.  
Si, tot i amb això, es produeix algun incident en les instal·lacions que comporte un funcionament anòmal i en pot resultar l'incompliment dels límits imposats, s'haurà de comunicar immediatament aquesta situació a Protecció Civil, a l'Ajuntament i a la Direcció General per al Canvi Climàtic.  
Una vegada produïda la situació d'emergència, la mercantil ha d'utilitzar tots els mitjans al seu abast per a reduir al màxim els efectes sobre el medi ambient.  
En el termini màxim de set dies després de l'incident, la mercantil ha de remetre a l'Ajuntament i a la Direcció General per al Canvi Climàtic un informe detallat en el qual, a més de les dades identificatives, han de figurar les següents:  
- Les causes de l'incident.  
- L'hora en què es va produir i la duració.  
- Les característiques de l'emissió o abocament.  
- Les mesures correctores adoptades.  
- L'hora i la forma en què es va comunicar el succés.   
En relació amb el possible dany ambiental ocasionat per l'activitat, caldrà aplicar la Llei 26/2007, de 23 d'octubre, de responsabilitat mediambiental, en l'àmbit d'aplicació de la qual s'inclouen les activitats subjectes a autorització ambiental integrada. Segons aquesta llei, l'activitat ha de disposar d'una garantia financera que permeta afrontar la responsabilitat ambiental inherent a l'activitat, en les modalitats previstes d'assegurança, aval o reserva tècnica, i amb les possibles exempcions derivades de la magnitud del dany potencial o de l'adhesió amb caràcter permanent i continuat, bé al sistema comunitari de gestió i auditoria ambientals (EMAS), bé al sistema de gestió ambiental UNE-EN ISO 14433: 1996.  
Així mateix, quan es determine el tancament definitiu de les instal·lacions, cal desmantellar-les i clausurar-les, d'acord amb la normativa vigent, de manera que el terreny quede en les mateixes condicions que abans d'iniciar l'activitat esmentada i no es produïsca cap dany sobre el sòl i el seu entorn.  
7. Altres condicions  
S'ha de donar de baixa en el Registre d'Explotacions Ramaderes de la Comunitat Valenciana l'explotació número B709131699933, corresponent a la granja de gallines reproductores, i s'ha de presentar el document justificatiu de la baixa.  
La planta d'emmagatzematge i gasificació de gas natural liquat ha d'ajustar-se al que disposa el Reial decret 919/2006, de 28 de juliol, pel qual s'aprova el Reglament tècnic de distribució i utilització de combustibles gasosos i les seues instruccions tècniques complementàries ICG 01 a 11, respecte a la seua autorització i/o registre.  
Cal ajustar-se al que disposa el Reial decret 865/2003, de 4 de juliol, pel qual s'estableixen els criteris higienicosanitaris per a la prevenció i el control de la legionel·losi; el Decret 173/2000, de 5 de desembre, del Govern valencià, pel qual s'estableixen les condicions que han de complir els equips de transferència de massa d'aigua en corrent d'aire amb producció d'aerosols, per a la prevenció de la legionel·losi, i l'Ordre conjunta de 22 de febrer de 2001, de les conselleries de Medi Ambient i Sanitat, per la qual s'aprova el protocol de neteja i desinfecció dels equips de transferència de massa d'aigua en corrent d'aire amb producció d'aerosols, per a la prevenció de la legionel·losi.  
Cal complir el que disposen la Llei 11/1997, d'envasos i residus d'envasos, i el Reial decret 782/1998, de 30 d'abril, pel qual s'aprova el Reglament per al desplegament de l'esmentada llei.  
Si en un futur la mercantil interessada necessita fer qualsevol abocament d'aigües residuals a la xarxa general de sanejament, haurà d'aportar prèviament el corresponent permís d'abocament, en compliment del que estableix l'article 7 de l'Ordenança municipal reguladora d'abocaments líquids residuals, aprovada provisionalment i definitivament pel Ple de l'Ajuntament en la sessió del dia 28 d'abril de 1997.  
Arribat aquest moment, i segons el que es determina en el punt 1, annex 2, de l'Ordenança municipal reguladora d'abocaments líquids residuals, aprovada provisionalment i definitivament pel Ple de l'Ajuntament en la sessió del dia 28 d'abril de 1997, l'immoble o immobles han de disposar d'una connexió independent i/o d'ús exclusiu a la xarxa general de sanejament, la qual ha d'estar equipada amb tots els elements, parts i peces, i complir totes les limitacions i exigències que estableix l'esmentada ordenança municipal. I les característiques i l'evacuació de les aigües residuals i residus sòlids han d'ajustar-se i complir totes les exigències que estableixen els articles 196 i següents de les normes urbanístiques del PGMOU vigent, l'esmentada ordenança municipal reguladora d'abocaments líquids residuals i la resta de legislació vigent que siga aplicable.  
Les mesures i les instal·lacions previstes per a la detecció, prevenció i extinció d'incendis s'han de sotmetre a totes les operacions de manteniment que es determinen en la legislació vigent (apèndix 2 del Reial decret 1942/1993, de 5 de novembre, pel qual s'aprova el Reglament d'instal·lacions de protecció contra incendis, BOE número 298).  
Així mateix, la planta d'emmagatzematge i gasificació de gas natural liquat ha de disposar d'un conjunt d'extintors de pols seca, amb una capacitat total mínima de 277 kg, a raó de 10 kg de pols seca per cada 1.000 kg de producte, segons es determina en la Instrucció tècnica ITC-ICG 04 Plantes satèl·lit de gas natural liquat (GNL) (Reial decret 919/2006, de 28 de juliol, pel qual s'aprova el Reglament tècnic de distribució i utilització de combustibles gasosos i les seues instruccions tècniques complementàries ICG 01 a 11).  
La indústria i les seues instal·lacions s'han d'ajustar a les condicions indicades en el projecte tècnic en els aspectes que no fixa aquesta resolució.  
S'han de complir totes les disposicions aplicables per a garantir la seguretat, la salut de les persones i el medi ambient.  
El conjunt de les instal·lacions s'ha de sotmetre a totes les operacions de neteja i manteniment adequades, amb la periodicitat que estableix la normativa en vigor en cada cas.  
En el control inicial s'ha de comprovar que s'han aplicat les mesures que preveu el projecte.  
8. Obligació de subministrament d'informació  
Abans de l'1 de març de cada any s'ha de notificar a la Direcció General per al Canvi Climàtic, d'acord amb l'article 8.3 de la Llei 16/2002, les dades sobre les emissions de la instal·lació relatives a l'any anterior, específicament les que figuren en l'article 3 del Reial decret 508/2007, de 20 d'abril, pel qual es regula el subministrament d'informació sobre emissions del Reglament E-PRTR i de les autoritzacions ambientals integrades.   
Segon  
L'autorització ambiental integrada s'ha de renovar, en els aspectes ambientals, en el termini màxim de huit anys, llevat que abans d'aquest termini es produïsquen modificacions substancials que obliguen a tramitar una nova autorització o que s'incórrega en algun dels supòsits de modificació d'ofici que recull l'article 26 de la Llei 16/2002, d'1 de juliol.  
La renovació s'ha de sol·licitar amb una antelació mínima de deu mesos abans del venciment del termini de vigència de l'autorització ambiental integrada.  
Tercer  
En el termini de sis meses, el titular de la instal·lació ha de presentar a la Direcció General per al Canvi Climàtic un certificat visat del tècnic director de l'execució del projecte, en el qual s'acredite que les instal·lacions i l'activitat s'ajusten al projecte presentat i autoritzat, com també a la resta de documentació tècnica presentada.  
Quart  
Aquesta autorització queda condicionada a la visita de comprovació i a l'obtenció de l'informe favorable corresponent al compliment dels requisits que estableix aquesta resolució. La visita la farà una entitat col·laboradora acreditada per al control integrat de la contaminació, segons el Decret 29/2007, de 9 de març, de modificació del Decret 229/2004, de 15 d'octubre, del Consell, pel qual s'estableixen les funcions de les entitats col·laboradores en matèria de qualitat ambiental i se'n crea i regula el registre, en el qual s'acredite el compliment del contingut de l'autorització ambiental integrada.  
Cinqué  
L'Administració deixarà sense efecte aquesta resolució en el moment que observe qualsevol incompliment de les condicions que s'hi imposen, amb audiència prèvia de l'interessat.  
Sisé  
El titular de les instal·lacions objecte d'aquesta resolució, a més de les obligacions que amb caràcter general estableix la Llei 16/2002, ha de:  
1. Complir les obligacions de control i subministrament d'informació que preveu la legislació sectorial aplicable i l'autorització ambiental integrada.  
2. Comunicar a la Direcció General per al Canvi Climàtic qualsevol modificació, substancial o no, que es propose fer en la instal·lació, la transmissió de la titularitat o qualsevol incident o accident que puga afectar el medi ambient.  
3. Prestar l'assistència i la col·laboració necessàries a aquells que s'encarreguen de les actuacions de vigilància, inspecció i control.  
Seté  
En tot el que no especifica aquesta resolució, cal ajustar-se a totes i cadascuna de les condicions que estipula la normativa vigent en matèria de residus, abocaments, contaminació atmosfèrica, acústica, impacte ambiental i accidents greus, com també qualsevol altra que puga dictar l'administració en l'exercici de l'activitat en matèria de protecció ambiental.  
Contra aquesta resolució, que no posa fi a la via administrativa, es pot presentar un recurs d'alçada davant la Secretaria Autonòmica de la Conselleria de Medi Ambient, Aigua, Urbanisme i Habitatge en el termini d'un mes des de l'endemà de la recepció d'aquesta notificació, d'acord amb el que disposen els articles 114 i 115 de la Llei 30/1992, de 26 de novembre, de règim jurídic de les administracions públiques i del procediment administratiu comú, modificada per la Llei 4/1999, de 13 de gener.  
València, 2 d'abril de 2009.- El director general per al Canvi Climàtic: Jorge Lamparero Lázaro.  
Annex I  
Descripció del projecte  
Productos Florida, SA, disposa d'una planta de fabricació de pinsos compostos a partir de productes vegetals per a l'alimentació d'aus, amb una capacitat de processament màxim de 600 tones de pinso/dia, i la producció anual màxima és de 156.000 tones.  
Així mateix, disposa en les mateixes instal·lacions d'una sala d'incubació i naixedora, des de les quals, després d'unes hores de vida, els pollets es traslladen a altres granges per a criar-los. Aquesta activitat està degudament registrada en el Registre d'Explotacions Ramaderes, i disposa de la llicència d'activitat emesa per l'Ajuntament de Vila-real, activitat que no s'inclou dins d'aquesta autorització.  
A la parcel·la també hi ha tres naus que antigament estaven destinades a l'explotació de gallines reproductores (producció d'ous per a covar), amb capacitat per a unes 12.000 gallines, que estan inactives des de gener de 2008, per la qual cosa s'han desmantellat les instal·lacions.  
El procés de l'activitat de fabricació de pinsos comença amb la recepció i l'emmagatzematge de les matèries primeres (gra, farines, carbonat càlcic, greixos i additius), que es descarreguen en sitges estanques i que posteriorment es dosifiquen i es mesclen després de moldre les que ho requerisquen. La mescla passa a les sitges de granulació, on se sotmet a un tractament tèrmic mitjançant l'addició de vapor (generat per dues calderes), una barreja homogènia mitjançant un sistema de pales discontínues i mitjançant compactació es transforma la farina en grànuls que cauen per gravetat a dos refrigeradors verticals a contracorrent.   
Part del pinso ja elaborat es mol per a obtenir grans més xicotets en la l'esmicoladora.  
Finalment es passa a l'emmagatzematge del pinso a granel o a l'ensacada. El producte es distribueix mitjançant camions adequats a les granges integrades tant de broilers com de reproductores.  
Per a les operacions de barreja de farines i mòlta, la instal·lació disposa d'un equip d'aspiració, filtre de mànegues, tres vibradors de neteja i un aspirador amb cicló, tremuja, extractor i recollidor.  
Els refrigeradors verticals disposen d'un sistema de ciclons com a mesura contra les partícules.  
Inicialment, les calderes per a la generació de vapor funcionaven amb fueloil, però se substituiran per gas natural liquat, per a la qual cosa es projecta la instal·lació d'una planta d'emmagatzematge i gasificació de gas natural liquat per al subministrament de la fàbrica.   
Hi ha un depòsit soterrat de fueloil de 30.000 litres de capacitat, que deixarà de ser operatiu a causa del canvi de combustible, i l'empresa té la intenció d'anul·lar-lo i inertitzar-lo.  
Hi ha una estació depuradora d'aigües residuals pròpia per al tractament de totes les aigües residuals que es generen a la instal·lació (domèstiques, purga de calderes, neteja dels allotjaments i maquinària, rebuig de l'osmosi inversa i ús del laboratori). Consta d'unes reixes de desbast, un tanc d'aeració mitjançant bufadors i decantador amb extracció de fangs. L'aigua ja tractada i decantada es condueix fins a uns pous decantadors subterranis i a continuació fins a un pou de drenatge.  
L'activitat no genera abocament d'aigües residuals (industrials, sanitàries i negres) al clavegueram públic.